text: এরা ইস্ত্রেফি (; ; জন্ম ৪ জুলাই ১৯৯৪) কসোভোর একজন গায়িকা এবং সঙ্গীতীচয়িতা। তার জন্ম প্রিস্টিনায় এবং সেখানেই বেড়ে ওঠেন। তিনি তার একক গান "বনবন"-এর মাধ্যমে আন্তর্জাতিক পরিচিতি অর্জন করেন। গানটিকে রিহানা এবং সিয়ার সঙ্গীত বিষয়ক কাজের সাথে তুলনা করা হয়। গানটির সফলতার সময় তিনি সনি মিউজক এবং এর এক মাস পর আল্ট্রা মিউজিকের সাথে চুক্তি স্বাক্ষর করেন।
  
  ইস্ত্রেফির অন্যান্যগুলোর পাশাপাশি "সুমে পিস", "রেডরাম", " নুক ই ডি" এবং "লিভ ইট আপ" আলবেনীয়র পাশাপাশি ইংরেজিতেও গাওয়া। তিনি ২০১৮ সালে মস্কোয় ফুটবল বিশ্বকাপের সমাপনী অনুষ্ঠানে নিকি জ্যাম এবং উইল স্মিথের সাথে "লিভ ইট আপ" গানটি পরিবেশনা করেন।
  
  বিতর্ক
  
  মিউজিক ভিডিও বিতর্ক 
  
  তার তৃতীয় একক "ই দিহান" মুক্তি পাওয়ার পর ইস্ত্রেফি সার্বীয় অর্থোডক্স গীর্জা কর্তৃক সমালোচিত হন। ভিডিওটিতে তাকে অর্ধনগ্ন অবস্থায় প্রিস্টিনার ক্রাইস্ট দ্য সেভিয়র গীর্জার আশেপাশে নাচতে দেখা যায়। সার্বিয়ান অর্থোডক্স গীর্জা তার এধরনের কর্মকান্ডকে "শয়তানের কাজ" ও "ধর্ম অবমাননাকর" বলে উল্লেখ করে৷  অ্যাস্ট্রিট ইসমাইলি এই বিতর্কের প্রতিক্রিয়া হিসেবে জানান যে ভিডিওটিতে সার্বিয়ানদের খাটো করার কোন উদ্দেশ্য ছিলনা এবং গীর্জার প্রবেশমুখে দৃশ্যধারণের জন্য তার কাছে অনুমতি ছিল।
  
  বর্ণবাদ বিতর্ক 
  
  তার সবচেয়ে সফল গান বনবন নেসের কর্তৃক মুক্তি পায়। গানটির কথায় বর্ণবিদ্বেষী নিগা শব্দটি ছিল। এর জনপ্রিয়তা বৃদ্ধির সাথেসাথে ইংরেজিভাষী শ্রোতারা গানে শব্দটির ব্যবহার লক্ষ্য করেন। ইস্ত্রেফি একজন শ্বেতাঙ্গ দক্ষীণ ইউরোপীয় হওয়ায় এটি ক্ষোভের জন্ম দেয়। আল্ট্রা মিউজিকের ইউটিউব চ্যানেলে গানটি পুনরায় আপলোডের পর শব্দটি বাদ হয়।
  
  ইস্ত্রেফি পরবর্তীতে সামাজিক যোগাযোগ মাধ্যমে গানে এই শব্দটি ব্যবহারের জন্য ক্ষমা চান: My apologies for the ignorance in using the N word. In Kosova there r no black people so we call each other that way in terms of “bro”. Thats why we should always think B.I.G#noracism #weareone 🌏
  Love
  Era 💌
  
  তথ্যসূত্র
  
  বিষয়শ্রেণী:আরসিএ রেকর্ডসের শিল্পী
  বিষয়শ্রেণী:১৯৯৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর গায়িকা
  বিষয়শ্রেণী:২১শ শতাব্দীর আলবেনীয় সঙ্গীতশিল্পী
  বিষয়শ্রেণী:সনি মিউজিকের শিল্পী
title: এরা ইস্ত্রেফি